ગોધરા નજીક 61 પાટીયા પાસેથી પસાર થતી નર્મદાની મુખ્ય કેનાલમાંથી ગોધરા શહેર તથા ગુજરાતભરમાં પીવાનું તથા સિચાઇનું પાણી પુરુ પાડવામાં આવે છે. આ જ કેનાલના પાણીને દુષિત કરવાનું ષડયંત્ર કરનાર અને લોકોના જીવ સાથે ખેલ ખેલનારાઓને ઝડપી પાડવામાં આવ્યા છે. નર્મદા ઓથોરીટી દ્વારા નર્મદાની મુખ્ય કેનાલ પર અમુક અંતરે ચેક પોઈન્ટ બનાવવામાં આવેલા છે.ગુરુવારે સવારે કેનાલના નિરીક્ષણ દરમિયાન ગોધરા તાલુકાના એકસઠ પાટીયા ગામ પાસેના પોઈન્ટના ફરજ પરના કર્મચારીને કેનાલનું પાણી કાળા કલરનું દુષિત થયેલું માલુમ પડતા તે અંગેની જાણ ઉપરી અધિકારીઓને કરવામાં આવી હતી.